**Հռոմի Հայ Մամուլի Առաքելութիւնը՝ «*Հայոց Ցեղասպանութեան արծարծումը, այլեւ՝ հայապահպանման պարտականութիւնը*»։**

Սիրելի բարեկամներ,

նախ խորին շնորհակալութիւն տիկին Հրանուշ Յակոբեանին՝ Սփիւռքի Նախարարին այս նախաձեռնութեան համար, որ է՝ (համախմբել Հայաստանի և Սփիւռքի լրագրողները հայրենիքի մէջ) յատուկ կերպով շնորհակալութեան եւ գնահատանքի խօսք նաև համագումարը կազմակերպող յանձնախումբին:

Այս երեք օրերու ընթացքին հայազգի լրագրողները զեկուցեցին ***մեզ բոլորս*** յուզող հարցերուն մասին, որոնելով նոյն հարցերը, հետապնդելով նոյն նպատակը . որ է՝ «Հայոց Ցեղասպանութեան 100-րդ տարւոյն ընդառաջ մեր նահատակներուն հանդէպ` ***մեր պարտականութիւնը,*** որպէսզի անոնք յաւիտենական հանգիստ գտնեն …

Մեր նահատակներուն արիւնը ի զուր չթափեցաւ, քանի որ տակաւին այսօր «հայերս» հայրենի հողին վրայ համախմբուած՝ կը յիշենք մեր բիւրաւոր նահատակները, կը բանակցինք եւ կը գործենք անոնց արդար դատը պաշտպանելու համար:

Մեծ Եղեռնի հեղինակն ու գործադրողները կրնայի՞ն արդեօք մտածել (կամ երեւակայել) որ օր մը հայերէն խօսող ու գրողներ «միասին» պիտի համախմբուէին ինչպէս մենք այսօր կ` ընենք …և թէ Հայաստանի և Սփիւռքի տարածքին, «***հայեր»***  գոյութիւն պիտի ունենային։

**Բնաջնջել «հայ ազգը» այս էր անոնց նպատակը, ուրեմն՝ գործը ՑԵՂԱՍՊԱՆՈՒԹԻՒՆ է...**

Կրնանք արարքը կոչել «Մեծ Եղեռն» , «Ջարդ», «Սպանդ» եւ ալն...( նոյնն է) ***նպատակը՝ ազգ մը բնաջնջելն էր, նոյնիսկ եթէ Ցեղասպանութիւն բառը խորթ թուի անոնց այսինքն գործադրողներուն...*** ։

Մեր պարտականութիւնն է ՝ 100-ամեակի ընդառաջ գործել արդարութեան ի խնդիր. մանաւանդ՝ այսօր քանի որ ունինք ազատ անկախ Հայրենիք մը՝ Հայաստանի Հանրապետութիւնը. գործենք միասնաբար մեր արդար դատը պաշտպանելու համար։

Կարգ մը տեղեկութիւններ «Իտալիոյ` Հռոմի մէջ, հայ մամուլին ու անոր առաքելութեան մասին:

***Իտալիոյ մէջ ունինք***

**Վատիկանի Ձայնասփիւռի**` հայկական ռատիոժամը .

**Թելեբաչէի`** Խաղաղութեան Ձայնի հայերէն հաղորդաժամը հուսկ`

**«Ախթամար»**  օն-լայնը // akhtamar online//:

Կարելի է մանրամասնութիւններ գտնել համացանցի միջոցով այցելելով կայքէջերը. www.vaticanradio. va- www.telepacearmenia.it- www.comunitaarmena.it/akhtamar. html (**Prօpaganda** ***չէ ըրածս սակայն լաւ է ծանօթանալ անոնց):***

-Հռոմի հայ մամուլի առաքելութիւնն է` նախ հանրային կարծիքին ուշադրութեան յանձնել մեր պատմութիւնը։ Ծանօթացնել մեր մշակոյթն ու լեզուն։

-Տեղեկութիւններ տալ իտալացիներուն Եղեռնի մասին***, հակազդելու նպատակով՝ Եղեռնը գործողներու ժխտողականութեան քարոզչութեան։***

-Թարգամանը հանդիսանալ հայոց արդար պահանջքին , ու գործել հայապահպանման ի խնդիր` ամէն ջանք թափել մեր մայրենին` ***հայերէնը*** ողջ պահելու սփիւռքի մէջ:

**Լաւ է որ սփիւռքի մէջ ապրող հայերը գիտնան տեղւոյն լեզուն, սակայն պէտք է միշտ աւելի քաջալերել հայատառ մամուլը, հայերէն խօսող լրատուամիջոցները:**

**Դառնամ Իտալահայ մամուլին**

**1-Վատիկանի ձայնասփիւռը** հիմնուած է 81 տարիներ առաջ -12 փետր. 1931-ին: Իսկ հայկական բաժինը 29 մայիս 1966-ին (46 տարկան է):

Ռատիովատիկանի 45 լեզուներով ձայնասփռուող յայտագրերու շարքին, կայ նաև հայերէն ամէնօրեայ հաղորդումներ որոնք կը բովանդակեն.

–Լուրեր Տիեզերական ու հայ եկեղեցւոյ մասին։

-Ազգային , միջազգային ու գաղութներու լուրեր *(ձեռնարկներ, տօներ և արարողութիւններ և կարեւոր դէպքեր):*

-Կրօնաբարոյական նիւթեր… Ս. Պատարագ ևայլն…

***Մի քանի տարի է որ*** Ռատիովատիկանի հաղորդումներուն կարելի է հետեւիլ համացանցի միջոցաւ (web-ի վրայ***)*** այցելելով www.vaticanradio. va ընտրել և չխկել հայերէնի վրայ ու կարդալ լուրերը։

**Կուզեմ նշել յատկապէս թէ՝ Ռատիովատիկանի հայկական բաժնի հաղորդումներու առաքելութիւնն է նաեւ այլ լեզուներով սփռուող հաղորդումներուն մէջ եւս անդրադառնալ հայկական հարցին ու հայ դատին...**

**2-«TELEPACE »– հեռուստատեսիլը** ( 1979-էնի վեր) **Ի**տալական եկեղեցւոյ ձայնն է, կը հեռասփռուի արբանեակի միջոցաւ **և** շնորհիւ Արհիապատիւ Ռաֆայէլ Առքեպ. Մինասեանի` Հայաստանի և Արեւելեան Եւրոպայի կաթողիկէ հայոց առաջնորդին, **2005-ին,** ծնունդ առաւ «Թէլէփաչէ Արմենիան» անոր նպատակն է ըլլալ միութեան և խաղաղութեան ձայնը հայ եկեղեցւոյ ու հայերու միջեւ։ 2010-ին ալ վայելելով` Հայ կաթողիկէ պատրիարքութեան հովանաւորութիւնը կը դասուի հայ կաթողիկէ պատրիարքութեան ընկերային հաղորդամիջոցներու շարքին... Պատկերասփռումները՝ շաբաթը 9 անգամ (30 վայրկեան տեւողութեամբ):

(Անոնց 4-ը Եւրոպայի համար է իսկ մնացած 5-ը` կրկնումներ են ԱՄՆի եւ Աւստրալիոյ համար)։

**3-Ախթամար թերթը եւ Ախթամարի ելեկրոնային պարբերակը** ... akhtamar online- ը.

Աւելի քան 12 տարի առաջ` Հռոմահայ երիտասարդները հիմնեցին «**Ախթամար երկլեզու պարբերաթերթը», ապա**  Հռոմի Հայ Համայնքի Խորհուրդի ջանքերով դարձաւ «**ելեկրոնային երկշաբաթաթերթ»**: Ունի նոյն նպատակակէտերը…անոր կը հետեւին և կը կարդան նաեւ իտալացիները։

Կ`եզրափակեմ.

Մամուլը մեծ դեր ունի «Հայոց Ցեղասպանութեան ու Հայ Դատին ի խնդիր, 100-րդ տարւոյն ընդառաջ, նաև կարեւոր է Հայապահպանման համար…որպէսզի չհասնինք այսպէս կոչուած (ճերմակ ջարդին)։

**Որպէս հայ լրագրողներ`** Գործենք հաւատարմօրէն, չմեկուսանանք ու գործակցինք:

**Որպէս հայ` Չ**խնայենք գրիչը, խօսքն ու վրձինը ՆՈՐ ՍԵՐՈՒՆԴԸ կապուած պահելուիր հայ ինքնութեան, պատրաստենք գիտակից հայեր, գիտակից նոր սերունդ մը և ոչ թէ պարզապէս միայն «տաք գլուխ» հայեր…

Շնորհակալութիւն բոլորիդ: